මොණරාගල නගරයේ පිහිටි රේස් බුකියක සිදුවූ පහර දීමකින් පුද්ගලයෙකු තුවාල ලබා තිබෙනවා.ඊයේ (28) දහවල් සිදුවූ මෙම පහර දීමෙන් තුවාල ලබා ඇත්තේ වයස අවුරුදු 49ක පුද්ගලයෙක් බවටයි වාර්තා වන්නේ.පහර කෑමට ලක්වූ පුද්ගලයා රේස් බුකියේ රැඳී සිටින අවස්ථාවේ ඔහු අසලට පැමිණෙන තවත් පුද්ගලයෙකු පිහියකින් ඔහුගේ හිසට පහර දී තිබෙනවා.එහිදී පහර කෑ පුද්ගලයා රෝහල් ගතකිරීමට එහි සිටි කිසිවෙකුත් ඉදිරිපත් වී නොමැති බවයි අප වාර්තාකරු සඳහන් කළේ.පහර දීමට සම්බන්ධ 54 හැවිරිදි සැකකරු මොණරාගල පොලිසිය විසින් අත්අඩංගුවට ගෙන ඇති අතර පෞද්ගලික ආරවුලක් මත මෙම පහරදීම සිදුකර ඇති බවට අනාවරණය වී තිබෙනවා.අත්අඩංගුවට ගත සැකකරු මොණරාගල මහේස්ත්‍රාත් අධිකරණය වෙත ඉදිරිපත් කිරිමෙන අනතුරුව ලබන 09 වනදා දක්වා රක්ෂිත බන්ධනාගාර ගත කරන ලෙසට නියෝග කර ඇති බව සඳහන්.පහර කෑමට ලක්වූ පුද්ගලයා මොණරාගල රෝහලේ ප්‍රතිකාර ලබන බවයි අප වාර්තාකරු වැඩිදුරටත් සඳහන් කළේ.